Branislavs Mezejs

Branislavs Mezejs (; dzimis 1980. gada 8. oktobrī) ir slovāku hokejists, aizsargs. Pašlaik (2017) Mezejs spēlē Slovākijas Ekstralīgas vienībā HK Nitra.

Spēlētāja karjera 
1997. gada vasarā Mezejs no dzimtās Slovākijas pārcēlās uz Ziemeļameriku, kur nākamās trīs sezonas aizvadīja Ontārio hokeja līgas kluba Belevillas "Bulls" sastāvā.

Profesionāļa karjeru Mezejs uzsāka 2000.—01. gada sezonā, kad aizvadīja 42 spēles NHL kluba Ņujorkas "Islanders" sastāvā, atlikušo sezonas daļu aizvadot Amerikas hokeja līgā. 2002. gada vasarā Mezejs tika aizmainīts uz Floridas "Panthers" rindām, tās sastāvā 2003.—04. gada sezonā aizvadot 45 spēles.

2004.—05. gada NHL sezonas lokauta laikā Mezejs spēlēja Čehijas Ekstralīgas kluba HC Trinec, kā arī Slovākijas Ekstralīgas kluba Trenčīnas "Dukla", taču tad atgriezās "Panthers", tās sastāvā aizvadot vēl trīs sezonas, tomēr klubā līdz galam nostiprināties nespējot.

2008. gada vasarā Mezejs pievienojās KHL vienībai Astanas "Baris", no 2009. līdz 2011. gadam spēlēja Čehijas Ekstralīgā, SM līgā, taču tad pievienojās KHL klubam Popradas "Lev". Karjeras turpinājumā spēlēja vēl vairākos KHL klubos, līdz 2014. gada oktobrī atgriezās HK Nitra sastāvā.

Slovākijas hokeja izlases rindās spēlējis četros Pasaules čempionātos.

Ārējās saites 

1980. gadā dzimušie
Nitras apgabalā dzimušie
Slovākijas hokejisti
Ņujorkas "Islanders" spēlētāji
Floridas "Panthers" spēlētāji
Astanas "Baris" spēlētāji
Popradas "Lev" spēlētāji
Jekaterinburgas "Avtomobilist" spēlētāji
Podoļskas "Vitjaz" spēlētāji
Zagrebas "Medveščak" spēlētāji
NHL drafta pirmās kārtas izvēles